**Események, liturgikus programok**

**Eseménynaptár**

09.26. hétfő 17.00 Elsőáldozók

09.26. hétfő 19.30 Idősebb házasok

09.27. kedd 10.00 Baba-mama kör

09.30. péntek 19.00 Virrasztás

10.01. szombat Nagymarosi Ifjúsági Találkozó

10.01. szombat Rózsafüzért imádkozók XIII. Országos Találkozója

10.03. hétfő 17.00 Felsősök

10.03. hétfő 18.30 Ifi falka találkozó

10.04. kedd 10.00 Baba-mama kör

**A hét ünnepei**

**Hétfő:** Szent Kozma és Damján vértanúk

**Kedd**: Páli Szent Vince áldozópap

**Szerda**: Szent Vencel vértanú

**Csütörtök**: Szent Főangyalok

**Péntek**: Szent Jeromos áldozópap, egyháztanító

**Szombat**: Lisieux-i Szent Teréz

**Szentmisék, liturgikus templomi események**

**Vasárnap:** 8.45 + Szülők és testvérek

 10.00 + Terézia, Tamás

 18.30 + Jusztinák

**Hétfő:** 7.00 Rozslay család élő és + tagjai

**Kedd**: 18.30 igeliturgia

**Szerda:**  7.00 Igeliturgia

**Csütörtök:** 18.30 + szülők, és családtagok

**Péntek**: **nem lesz szentmise**

**Szombat:**  18.30 + János

**Temetés:** 09.26. 15.00 Templom / Lengyel József

**Hirdetések**

**Bérmálásra való felkészülést** szervezünk ősztől. A jelentkezés módjáról a honlapon és a levelező listán olvashatunk. Fontos, hogy a jelentkezőknek egy kérdőívet kell kitöltenie és szeptember 30-ig visszaküldenie.

Minden **csütörtökön, a szentmise után** fél órás **szentségimádást** tartunk.

Szeptember közepétől **folytatjuk templomunkban a hét éve megkezdett virrasztást**, de most nem csütörtökön, hanem **pénteki napokon**, közvetlenül az **esti szentmise után**. A nyitott tabernákulum előtt az első órában közösen imádkozunk, hetenkénti váltásban öt tematikus összeállítás szerint: Szeretetláng, Isteni Irgalmasság, Taizei, Engesztelő, Szent Vér imaóra, ezt követően egyéni csendes imádság lesz este 10 óráig. Szeretettel hívjuk és várjuk a kedves Testvéreket minden alkalomra, hosszabb vagy rövidebb időre! Imádkozzunk együtt sokan, sokat a békéért!

**Október a rózsafüzér hónapja.** Minden nap 17.45-től elimádkozzuk a rózsafüzért.
Szép számmal vannak tagjai a rózsafüzér társulatnak. Ennek célja, hogy napi imahátteret adjon plébániánk életének, 1 tized szentolvasó elimádkozásával, megadott titok szerint. Ugyanakkor lehetőséget adhat közösségek alakulására is. Lehetne alakítani köröket, amelynek tagjai egy teljes rózsafüzért lefednek, ki-ki a maga titkával. Ennek kialakítására szükség lenne a társulat tagjaninak elérhetőségére. Kérem, aki szívesen megadja, küldje el telefonszámát és email címet az iroda@rakosfalvaplebania.hu email címre.

Ehhez kapcsolódik, hogy **október 1-jén,** a rózsafüzér királynője templomban (Thököly út) **országos találkozót** szerveznek a **rózsafüzért imádkozók számára.**

**Hétfőn** 17 órára várjuk az elsőáldozásra készülőket.

19.30-tól az idősebb házasok csoportja találkozik.

A héten **kedden és szerdán** **igeliturgia** lesz, **pénteken nem lesz szentmise.**

Gondolatok a mai naphoz

Meglátom a másikban az embert

Faluhelyen még ma is szokás, hogy az utcán a szembejövő emberek köszönnek egymásnak. De a kirándulóknál is tapasztalhatjuk, hogy nem megyünk el szótlanul egymás mellett. Meglátom a másikban az embert, a társat.

Első olvasásra tűnhet úgy a mai evangélium, hogy a szegény üdvözül, mert szegény, a gazdag elkárhozik, mert gazdag. Azért rögtön megsejtjük, hogy ez elég felületes értelmezés.

Ma a gazdag, a híres, a fontos ember nevét könnyen megjegyezzük, a szegényét, az egyszerűét viszont nehezen. Az evangéliumban éppen ellenkezőt láthatunk. A szegénynek neve van, a gazdag viszont névtelen marad. Tudjuk, minden névnek jelentése van. A Lázár név annyit jelent, hogy Isten megsegít. Máris az evangélium egyik tanítását láthatjuk. Lázárok leszünk, ha Isten felé nyitottak vagyunk, ha felfedezzük segítségét életünkben. Ezzel együtt megnyílunk a másik ember felé is, nem zárjuk el előle szívünket, mint a névtelen gazdag.

A példabeszéd képet ad a túlvilági létről is. Először is tudatos élet lesz. Tudom, hogy jó helyen vagyok, illetve megtapasztalom a betölthetetlen hiányt. Végleges az állapot, nincs átjárás. Mindennek eléréséhez vannak földi eszközeink, amelyeket már itt használni kell. Odaátról csak annak lehet segíteni, aki maga is nyitott Isten felé. (Ezek a csodák.)

Szent Pál apostol felszólítása: teljesítsd megbízatásodat, a hétköznapokba küld bennünket. Tudom, mit bízott rám Isten, igyekszem jól elvégezni, felhasználva a kegyelmi erőt.

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Évközi 26. vasárnap 2022. szeptember 25.



Mindent igaz ítélettel cselekedtél, Urunk, amit tettél, mert vétkeztünk ellened. (Dán 3, 31)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

 kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

 kedd – csütörtök: 9.00-12.00

Olvasmány: Ám 6, 1a.4-7

Véget ér a henyélők tobzódása.

Szentlecke: 1Tim 6, 11-16

Vívd meg a hit jó harcát!

Evangélium: Lk 16, 19-31

Van Mózesük, vannak prófétáik, azokra hallgassanak!